জঙ্গলমহল সবুজে মুড়ে যাওয়ায় সেখানকার ভূমিপুত্রকেই বসানো হয়েছিল সভাধিপতির আসনে। কিন্তু, পাঁচটা বছর পরে সেই ভূমিপুত্রের সঙ্গেই জঙ্গলমহলের বিস্তীর্ণ এলাকায় পর্যুদস্ত হতে হয়েছে শাসকদলকে। আঘাত এসেছে জেলার অন্যান্য এলাকা থেকেও। এ বার তাই পুরুলিয়া জেলা পরিষদের সভাধিপতির জন্য তৃণমূলের ভরসা হয়ে উঠল দলের পুরনো মুখ সুজয় বন্দ্যোপাধ্যায়। সহ-সভাধিপতি হলেন প্রতিমা সোরেন।